Document ID: /roh_data/filtered/fineweb-2-filterrobots_roh.jsonl.gz/14376

La regenza ha approvà in project collectiv da differentas vischnancas per renovar vias da guaud e vias da maschinas. Ultra da quai ha ella garantì a las vischnancas ina contribuziun chantunala da maximalmain 9,73 milliuns francs.
Il basegn da reparar vias da guaud saja vinavant preschent e na possia betg vegnir tralaschà en futur, ha communitgà la regenza. Reparadas vegnan era vias donnegiadas da malauras. Totalmain vegnan renovadas vias da guaud e vias da maschinas d'ina lunghezza da 55,6 kilometers. Uschia vegn meglierada l'avertura da circa 11'290 hectaras guaud. La realisaziun dal project collectiv 2018 dura puspè dus onns.
RR novitads 10:00